Սասուն Միքայելյանը, շնորհավորելով Լիլիթ Ստեփանյանին, նշեց, որ Հրազդանը հոգատարության կարիք ունի եւ ի դեմս Լիլիթ Ատեփանյանի, քաղաքի խնդիրները շուտափույթ լուծում կստանան: Սասուն Միքայելյանը նաեւ, դիմելով ներկաներին, հիշեցրեց. «Այստեղ շատ մարդիկ կան, ում ես խոստացել եմ, որ վերադառնալու եմ ու 20 տարի անց վերադարձա: Մինչ այս, ես այս շենք ոտք չեմ դրել: Ուզում եմ, իմանաք, որ մենք թշնամիներ չենք փնտրում, էդ դուք եք թշնամացել՝ հեռանալով ժողովրդից: 20 տարի անց իմ ոտնամուտը քաղաքապետարան թող բարի լինի: Ես ուզում եմ դուք իմանաք, որ եթե այս տարիների ընթացքում Կոտայքն ունենար նորմալ մարզպետ ու Հրազդանն էլ լավ քաղաքապետ, մեր քաղաքի վիճակն էսպիսին չէր լինի»: